Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 498/12/6609	Rimavská Sobota, 30.12.2013
EEČ : 2-49-156-2013

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 15.11.2012, spisová značka 1 Pv 498/12/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Rimavská Sobota zo dňa 15.11.2012, spisová značka 1 Pv 498/12/6609, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Rimavská Sobota sp. zn. 1 Pv 498/12 z 15.11.2012, ktoré nadobudlo právoplatnosť 27.11.2012, bolo podmienečne zastavené trestné stíhanie XXXXX, stíhaného za prečin porušenia predpisov o štátnych technických opatreniach na označenie tovaru podľa § 279 ods. 1 alinea druhá Tr. zákona, ktorého sa mal dopustiť tak, že 01.09.2012 okolo 18.15 hod. na štátnej ceste č. 72 za obcou Hnúšťa prepravoval vo svojom osobnom motorovom vozidle zn. Volkswagen Golf čiernej farby evidenčného čísla XXXXX v kartónovej krabici za sedadlom spolujazdca cigarety zn. Queen SuperSlims v množstve 100 škatuliek označených bieloruskou kontrolnou známkou a  cigarety zn. Jin Ling v množstve 400 škatuliek bez kontrolných známok, čím porušil ustanovenie § 9 ods. 1, 2, 5 Zák. č. 106/2004 Z. z. o spotrebnej dani  z tabakových výrobkov a Štátnemu rozpočtu Slovenskej republiky tak spôsobil škodu na spotrebnej dani z tabakových výrobkov vo výške 885 €.

	Po ukončení skúšobnej doby bolo zisťované, či obvinený v tejto viedol riadny život. Zo správy z Mestského úradu Tornaľa je zrejmé, že tento  v mieste trvalého bydliska požíva pomerne dobrú povesť bez negatívnych poznatkov. Zo správy z Okresného riaditeľstva PZ, Obvodného oddelenia Tornaľa vyplýva, že obvinený v skúšobnej dobe nebol riešený pre trestný čin. V rámci skúšobnej doby nebol postihnutý za priestupok čo potvrdzuje správa z Okresného úradu Rimavská Sobota, ktorý prejednáva priestupky z okresu Revúca. Jeho zamestnávateľ ho hodnotí ako nekonfliktného, zdvorilého, priateľského a svedomitého pracovníka. O tom, že nebol odsúdený v skúšobnej dobe za trestný čin, je zrejmé z odpisu z registra trestov. 

	Vzhľadom k tomu, že obvinený v rámci skúšobnej doby splnil podmienky uložené zákonom, rozhodol som teda o jeho osvedčení sa v rámci skúšobnej doby tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor